title: 2010/298/CFSP: Padomes Lēmums 2010/298/KĀDP ( 2010. gada 25. maijs ), ar ko groza un pagarina Vienoto rīcību 2008/112/KĀDP par Eiropas Savienības misiju, atbalstot drošības sektora reformu Gvinejas-Bisavas Republikā (EU SSR GUINEA-BISSAU)

text:
               26.5.2010

               LV

               Eiropas Savienības Oficiālais Vēstnesis

               L 127/16

         PADOMES LĒMUMS 2010/298/KĀDP
   (2010. gada 25. maijs),
   ar ko groza un pagarina Vienoto rīcību 2008/112/KĀDP par Eiropas Savienības misiju, atbalstot drošības sektora reformu Gvinejas-Bisavas Republikā (EU SSR GUINEA-BISSAU)

   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu un 43. panta 2. punktu,
   tā kā:

               (1)

               Padome 2008. gada 12. februārī pieņēma Vienoto rīcību 2008/112/KĀDP par Eiropas Savienības misiju, atbalstot drošības sektora reformu Gvinejas-Bisavas Republikā (EU SSR GUINEA-BISSAU) (1). Minētā vienotā rīcība bija jāpiemēro līdz 2009. gada 31. maijam.

               (2)

               Padome 2009. gada 18. maijā pieņēma Vienoto rīcību 2009/405/KĀDP (2), ar ko grozīja Vienoto rīcību 2008/112/KĀDP un pagarināja tās darbības termiņu līdz 2009. gada 30. novembrim. Padome 2009. gada 17. novembrī pieņēma Vienoto rīcību 2009/841/KĀDP (3), ar ko grozīja Vienoto rīcību 2008/112/KĀDP un pagarināja tās darbības termiņu līdz 2010. gada 31. maijam.

               (3)

               Politikas un drošības komiteja (PDK) 2010. gada 5. februārī apstiprināja turpmāku ES iesaisti drošības sektora reformā Gvinejā-Bisavā un lūdza sākt veidot jaunu Kopējās drošības un aizsardzības politikas (KDAP) misiju DSR īstenošanas atbalstam.

               (4)

               Gvinejas-Bisavas premjerministrs 2010. gada 22. februāra vēstulē aicināja Savienības Augsto pārstāvi ārlietās un drošības politikas jautājumos (AP) sākt jaunu misiju, kura būtu pilnvarota rīkot mācības, sniegt norādes un konsultācijas, lai nodrošinātu DSR procesa turpmāku sekmīgu norisi.

               (5)

               Pēc 2010. gada 1. aprīļa notikumiem un ES politiskā demarša sākšanas 2010. gada 19. aprīlī attiecībā uz Gvinejas-Bisavas valsts iestādēm PDK 2010. gada 30. aprīlī panāca vienošanos par to, ka, lai nodrošinātu visu ES ārējās politikas dokumentu saskaņotību, EU SSR GUINEA-BISSAU pilnvaru termiņš būtu jāpagarina līdz 2010. gada 30. septembrim, lai, pamatojoties uz stratēģisko pārskatu un notikumu attīstību uz vietas, līdz 2010. gada jūlijam pieņemtu galīgo lēmumu par turpmāko KDAP iesaistīšanos Gvinejā-Bisavā. Šajā sakarā PDK atgādināja un vēlreiz apstiprināja priekšnoteikumus turpmākai ES iesaistei DSR jomā, tostarp nepieciešamību ievērot demokrātijas principus, cilvēktiesības un tiesiskumu.

               (6)

               Attiecīgi būtu jāgroza Vienotā rīcība 2008/112/KĀDP,

         IR PIEŅĒMUSI ŠO LĒMUMU.
   1. pants
   Ar šo Vienoto rīcību 2008/112/KĀDP groza šādi.

               1.

               Vienotās rīcības 1. panta 1. punktu aizstāj ar šādu punktu:
               “1.   Ar šo Eiropas Savienība (ES) izveido ES misiju drošības sektora reformas atbalstam Gvinejas-Bisavas Republikā (turpmāk “EU SSR GUINEA-BISSAU” vai “Misija”), kurai ir sagatavošanās fāze, kas sākas 2008. gada 26. februārī, un īstenošanas fāze, kas sākas ne vēlāk kā 2008. gada 1. maijā. Misijas ilgums būs līdz 28 mēnešiem, sākot no brīža, kad pasludināta sākotnējo operatīvo spēju gatavība.”.

               2.

               Vienotās rīcības 9. panta 1. punktu aizstāj ar šādu punktu:
               “1.   Finanšu atsauces summa, kas paredzēta ar misiju saistīto izdevumu segšanai laikposmā no 2008. gada 26. februāra līdz 2009. gada 30. novembrim, ir EUR 5 650 000.
               Finanšu atsauces summa, kas paredzēta ar misiju saistīto izdevumu segšanai laikposmā no 2009. gada 1. decembra līdz 2010. gada 30. jūnijam, ir EUR 1 530 000.
               Finanšu atsauces summa, kas paredzēta ar misiju saistīto izdevumu segšanai laikposmā no 2010. gada 1. jūlija līdz 2010. gada 30. septembrim, ir EUR 630 000.”.

               3.

               Vienotās rīcības 17. panta otro daļu aizstāj ar šādu daļu:
               “To piemēro līdz 2010. gada 30. septembrim.”.

         2. pants
   Šis lēmums stājas spēkā tā pieņemšanas dienā.

      Briselē, 2010. gada 25. maijā

            Padomes vārdā –

            priekšsēdētājs

         M. SEBASTIÁN

      (1)  OV L 40, 14.2.2008., 11. lpp.

      (2)  OV L 128, 27.5.2009., 60. lpp.

      (3)  OV L 303, 18.11.2009., 70. lpp.


title: Eiropas Parlamenta, Padomes un Komisijas Lēmums Nr. 1247/2002/EK (2002. gada 1. jūlijs) par noteikumiem un vispārīgiem nosacījumiem, kas reglamentē Eiropas datu aizsardzības uzraudzītāja pienākumu izpildi

text:
Svarīgs juridisks paziņojums

|

32002D1247

Oficiālais Vēstnesis L 183 , 12/07/2002 Lpp. 0001 - 0002

		Eiropas Parlamenta, padomes un komisijas lēmums Nr. 1247/2002/EK(2002. gada 1. jūlijs)par noteikumiem un vispārīgiem nosacījumiem, kas reglamentē Eiropas datu aizsardzības uzraudzītāja pienākumu izpildiEIROPAS PARLAMENTS, EIROPAS SAVIENĪBAS PADOME UN EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes Regulu (EK) Nr. 45/2001 (2000. gada 18. decembris) par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti [1], un jo īpaši tās 43. pantu,ņemot vērā Komisijas priekšlikumu [2],tā kā:(1) Eiropas datu aizsardzības uzraudzītājs ir neatkarīga uzraudzības institūcija, kurai uzticēts uzdevums uzraudzīt to, kā Kopienas iestādēs un struktūrās piemēro Kopienas tiesību aktus, kas saistīti ar fizisku personu aizsardzību attiecībā uz personas datu apstrādi un šādu datu brīvu apriti.(2) Datu aizsardzības noteikumi ir paredzēti, lai aizsargātu fizisku personu pamattiesības un pamatbrīvības, jo īpaši to privāto un ģimenes dzīvi, attiecībā uz personas datu apstrādi, jo īpaši saskaņā ar 6. pantu Līgumā par Eiropas Savienību un attiecīgi ņemot vērā 7. un 8. pantu Eiropas Savienības Pamattiesību hartā. Šīs pamattiesības ir interpretējamas saskaņā ar Eiropas Kopienu Tiesas praksi un ņemot vērā Eiropas Cilvēktiesību un pamatbrīvību aizsardzības konvencijas 8. pantu un dalībvalstu kopīgās konstitucionālās tradīcijas. Datu aizsardzības mērķis ir jāsasniedz, ņemot vērā mērķi neierobežot pilsoņiem pieejamo informāciju par sabiedriskām darbībām.(3) Šīs neatkarīgās uzraudzības institūcijas efektīva izveide rada nepieciešamību pēc noteikumiem un vispārīgiem nosacījumiem, kas reglamentē Eiropas datu aizsardzības uzraudzītāja un uzraudzītāja palīga paredzamo pienākumu izpildi.(4) Lielākā daļa elementu, kuri jāiekļauj noteikumos un vispārīgajos nosacījumos, kas reglamentē Eiropas datu aizsardzības uzraudzītāja pienākumu izpildi, jau ir ietverti Regulā (EK) Nr. 45/2001. Tā ietver nosacījumus, kas vajadzīgi, lai ieceltu Eiropas datu aizsardzības uzraudzītāju un uzraudzītāja palīgu, un kas vajadzīgi to cilvēkresursiem un finanšu resursiem, to neatkarībai, to dienesta noslēpuma ievērošanas pienākumam, to pienākumiem un pilnvarām. Regulas (EK) Nr. 45/2001 46. panta k) apakšpunktā prasītajā Eiropas datu aizsardzības uzraudzītāja reglamentā ietver procedūras noteikumus, kas reglamentē veidu, kādā tas īsteno savas pilnvaras.(5) Eiropas datu aizsardzības uzraudzītājam ir saistošas Kopienas tiesības un jāatbilst Eiropas Parlamenta un Padomes Regulai (EK) Nr. 1049/2001 (2001 gada 30. maijs) par publisku piekļuvi Eiropas Parlamenta, Padomes un Komisijas dokumentiem [3]. Tādējādi viņam ir saistoši Līguma nosacījumi, kas attiecas uz pamattiesību un pamatbrīvību aizsardzību, kuri nosaka, ka lēmumu pieņemšanai Savienībā jābūt pēc iespējas atklātākai, un kuri paredz personas datu aizsardzību, jo īpaši tiesības uz privāto dzīvi.(6) Šā lēmuma finanšu shēma ir saderīga ar 5. pozīcijas esošo maksimumu.(7) Regulā (EK) Nr. 45/2001 nav ietverti tikai divi nozīmīgi aspekti, tāpēc tie joprojām jāprecizē. Tie attiecas uz uzraudzītāja un uzraudzītāja palīga algas, pabalstu un jebkādas peļņas noteikšanu, ko saņem atalgojuma vietā, kā arī uz uzraudzītāja mītni. Jāprecizē arī noteikumi Regulā (EK) Nr. 45/2001 par Eiropas datu aizsardzības uzraudzītāja un uzraudzītāja palīga iecelšanas procedūru.(8) Eiropas datu aizsardzības uzraudzītāja atalgojums ir tādā pašā līmenī kā Eiropas ombudam, ņemot vērā vajadzību nodrošināt, ka uzraudzītāja statuss atbilst viņa pienākumiem un pilnvarām, kā arī to, ka Regula (EK) Nr. 45/2001 nosaka uzraudzītāja iestādes uzbūvi lielā mērā pēc Eiropas ombuda parauga. Eiropas ombuds ir līdzvērtīgs Eiropas Kopienu Tiesas tiesnesim attiecībā uz samaksu, pabalstiem un izdienas pensiju.(9) Uzraudzītāja palīgu pielīdzina Eiropas Kopienu Tiesas sekretāram attiecībā uz samaksu, pabalstiem un izdienas pensiju, lai izveidotu hierarhiju starp viņu un Eiropas uzraudzītāju, vienlaikus pakļaujot abus viena veida atalgojuma sistēmai, saglabājot to iecelšanas procedūru, pilnvaru laiku un pienākumus.(10) Eiropas datu aizsardzības uzraudzītāja mītni izveido Briselē, lai nodrošinātu tuvumu, kuram, atbilstoši viņa uzdevumiem, jāpastāv starp Eiropas uzraudzītāju un Kopienas iestādēm un struktūrām, ko viņš pārrauga, un lai atvieglotu pienākumu izpildi.(11) Jāapsver, kādā mērā noder sadarbība ar datu aizsardzības uzraudzības iestādēm, kas izveidotas atbilstoši VI sadaļai Līgumā par Eiropas Savienību, kā paredzēts 46. panta f) apakšpunktā Regulā (EK) Nr. 45/2001, lai sasniegtu mērķi nodrošināt atbilstību, piemērojot datu aizsardzības uzraudzības noteikumus un procedūras.(12) Eiropas Parlamenta kompetentā komiteja var pieņemt lēmumu par visiem parlamenta deputātiem pieejamas noklausīšanās organizēšanu kandidātiem, kas iekļauti sarakstā, kuru izveidojusi Komisija saskaņā ar 42. panta 1. punktu Regulā (EK) Nr. 45/2001, izsludinot atklātu pretendentu konkursu,IR PIEŅĒMUŠI ŠO LĒMUMU.1. pantsEiropas datu aizsardzības uzraudzītāja atalgojumsEiropas datu aizsardzības uzraudzītājs ir līdzvērtīgs Eiropas Kopienu Tiesas tiesnesim attiecībā uz to, kā nosaka atalgojumu, pabalstus, izdienas pensijas un jebkuru citu atlīdzību, ko saņem kā atalgojumu.2. pantsUzraudzītāja palīga atalgojumsUzraudzītāja palīgs ir līdzvērtīgs Eiropas Kopienu Tiesas sekretāram attiecībā uz to, kā nosaka atalgojumu, pabalstus, izdienas pensijas un jebkuru citu atlīdzību, ko saņem kā atalgojumu.3. pantsIecelšanas procedūraEiropas datu aizsardzības uzraudzītāju un uzraudzītāja palīgu ieceļ, izsludinot atklātu pretendentu konkursu. Pretendentu konkursam jānodrošina, ka visi interesenti visā Kopienā var iesniegt pieteikumus. Pretendentu saraksts ir atklāts. Pamatojoties uz sarakstu, ko Komisija izveido saskaņā ar 42. panta 1. punktu Regulā (EK) Nr. 45/2001, Eiropas Parlamenta kompetentā komiteja var pieņemt lēmumu par noklausīšanās organizēšanu, lai tā varētu dot kādam priekšroku.4. pantsMītneEiropas datu aizsardzības uzraudzītāja un uzraudzītāja palīga mītne ir Briselē.5. pantsŠis lēmums stājas spēkā nākamajā dienā pēc publicēšanas Eiropas Kopienu Oficiālajā Vēstnesī.Briselē, 2002. gada 1. jūlijāEiropas Parlamenta vārdā —priekšsēdētājsP. CoxPadomes vārdā —priekšsēdētājsM. Arias CañeteKomisijas vārdā —priekšsēdētājsR. Prodi[1] OV L 8, 12.1.2001., 1. lpp.[2] OV C 304 E, 30.10.2001., 178. lpp.[3] OV L 145, 31.5.2001., 43. lpp.--------------------------------------------------


title: 2010/442/CFSP: Padomes Lēmums 2010/442/KĀDP ( 2010. gada 11. augusts ), ar ko pagarina pilnvaru termiņu Eiropas Savienības īpašajam pārstāvim Bosnijā un Hercegovinā

text:
               12.8.2010

               LV

               Eiropas Savienības Oficiālais Vēstnesis

               L 211/26

         PADOMES LĒMUMS 2010/442/KĀDP
   (2010. gada 11. augusts),
   ar ko pagarina pilnvaru termiņu Eiropas Savienības īpašajam pārstāvim Bosnijā un Hercegovinā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā priekšlikumu, ko iesniegusi Savienības Augstā pārstāve ārlietās un drošības politikas jautājumos,
   tā kā:

               (1)

               Padome 2009. gada 11. martā pieņēma Vienoto rīcību 2009/181/KĀDP (1), ar ko Valentin INZKO kungu iecēla par Eiropas Savienības īpašo pārstāvi (turpmāk “ESĪP”) Bosnijā un Hercegovinā uz laikposmu līdz 2010. gada 28. februārim.

               (2)

               Padome 2010. gada 22. februārī pieņēma Lēmumu 2010/111/KĀDP (2), ar ko ESĪP pilnvaru termiņu pagarināja līdz 2010. gada 31. augustam.

               (3)

               ESĪP pilnvaru termiņš būtu jāpagarina līdz 2011. gada 31. augustam. Tomēr ESĪP pilnvaru termiņš var beigties agrāk, ja Padome pieņemtu tādu lēmumu pēc Savienības Augstā pārstāvja ārlietās un drošības politikas jautājumos (turpmāk “AP”) priekšlikuma, kad būtu stājies spēkā lēmums, ar ko izveido Eiropas Ārējās darbības dienestu.

               (4)

               ESĪP pilnvaras būtu jāīsteno sadarbībā ar Komisiju, lai nodrošinātu saskaņotību ar citām attiecīgām darbībām, kas ir Savienības kompetencē.

               (5)

               ESĪP īstenos savas pilnvaras situācijā, kas var pasliktināties un varētu kaitēt Līguma 21. pantā izklāstīto kopējās ārpolitikas un drošības politikas mērķu sasniegšanai,

         IR PIEŅĒMUSI ŠO LĒMUMU.
   1. pants
   Eiropas Savienības īpašais pārstāvis
   Ar šo Eiropas Savienības īpašā pārstāvja (turpmāk “ESĪP”) Bosnijā un Hercegovinā (BiH) Valentin INZKO kunga pilnvaru termiņš tiek pagarināts līdz 2011. gada 31. augustam. ESĪP pilnvaras var beigties agrāk, ja Padome pieņemtu tādu lēmumu pēc AP priekšlikuma, kad būtu stājies spēkā lēmums, ar ko izveido Eiropas Ārējās darbības dienestu.
   2. pants
   Politikas mērķi
   ESĪP pilnvaru pamatā ir Eiropas Savienības (turpmāk “ES” vai “Savienība”) politikas mērķi attiecībā uz BiH. Visi minētie mērķi ir virzīti uz to, lai turpinātu gūt panākumus, īstenojot Vispārējo pamatnolīgumu par mieru (GFAP) BiH, saskaņā ar Augstā pārstāvja biroja Misijas īstenošanas plānu, kā arī Stabilizācijas un asociācijas procesa nepārtrauktu attīstību, tādējādi tiecoties veidot stabilu, dzīvotspējīgu, miermīlīgu un etniski daudzveidīgu BiH, kas miermīlīgi sadarbojas ar kaimiņvalstīm un neatgriezeniski virzās pretī dalībai Eiropas Savienībā.
   3. pants
   Pilnvaras
   Lai sasniegtu politikas mērķus, ESĪP ir pilnvarots:

               a)

               piedāvāt Savienības konsultācijas un veicināt politisko procesu;

               b)

               veicināt vispārēju Savienības politikas koordināciju un Savienības darbību iekšēju koordināciju un saskaņotību BiH, tostarp sniedzot ziņojumus Savienības misiju vadītājiem un ar dalību vai pārstāvību viņu kārtējās sanāksmēs, vadot koordinācijas grupu, kurā ir visi uz vietas esošie Savienības pārstāvji, lai koordinētu Savienības rīcības īstenošanu, un konsultējot viņus par attiecībām ar BiH iestādēm;

               c)

               neskarot Eiropas Savienības Policijas misijas (ESPM) vadošo lomu šo centienu policijas aspektu koordinēšanā un ALTHEA (EUFOR) militāro komandķēdi, veicināt to, ka Savienībā kopumā tiek koordinēti Savienības centieni apkarot organizēto noziedzību, un nodrošināt tiem vietēju politisku virzību;

               d)

               neskarot militāro komandķēdi, sniegt ES spēku komandierim politiskas konsultācijas par militāriem jautājumiem saistībā ar vietējo politiku, jo īpaši attiecībā uz paaugstināta riska operācijām, attiecībām ar vietējām iestādēm un ar vietējiem plašsaziņas līdzekļiem;

               e)

               apspriesties ar ES spēku komandieri pirms tādu politisku darbību veikšanas, kas varētu ietekmēt drošības situāciju;

               f)

               nodrošināt konsekvenci un saskaņotību Savienības darbībās, kas vērstas uz sabiedrību; ESĪP preses pārstāvis ir galvenā ES kontaktpersona saziņai ar BiH plašsaziņas līdzekļiem jautājumos, kas attiecas uz kopējo ārpolitiku un drošības politiku/Eiropas drošības un aizsardzības politiku (KĀDP/EDAP);

               g)

               pārraudzīt visas darbības tiesiskuma nodrošināšanas jomā un šajā sakarā pēc vajadzības konsultēt AP un Komisiju;

               h)

               sniegt ESPM misijas vadītājam norādes par vietējo politisko situāciju; ESĪP un civilais operācijas komandieris vajadzības gadījumā savstarpēji apspriežas;

               i)

               iesaistoties starptautiskās sabiedrības un BiH iestāžu plašākajā pieejā tiesiskumam un izmantojot ESPM policijas darbību tehniskās prasmes un palīdzību šajā jomā, atbalstīt policijas restrukturizācijas sagatavošanu un īstenošanu;

               j)

               ciešā saziņā ar ESPM atbalstīt BiH krimināltiesiskās sistēmas/policijas stiprāku un efektīvāku saskarsmi;

               k)

               apspriesties ar ESPM vadītāju pirms tādu politisku darbību veikšanas, kas varētu ietekmēt policijas un drošības situāciju;

               l)

               tiktāl, ciktāl tas attiecas uz darbībām saistībā ar policijas un tiesu iestāžu sadarbību krimināllietās, tostarp Eiropolu, un ar tām saistītajām Savienības darbībām, pēc vajadzības konsultēt AP un Komisiju un piedalīties nepieciešamajā vietējā koordinācijā;

               m)

               veicinot saskaņotību un iespējamās sinerģijas, turpināt nodrošināt apspriešanos par Pirmspievienošanās palīdzības instrumenta prioritātēm;

               n)

               rūpīgi saskaņojot ar Komisiju, palīdzēt plānot pastiprinātu Savienības klātbūtni saistībā ar Augstā pārstāvja biroja (APB) slēgšanu, tostarp sniedzot konsultācijas par sabiedrības informēšanas aspektiem pārejas posmā;

               o)

               veicināt to, ka BiH attīstās un nostiprinās cieņa pret cilvēktiesībām un pamatbrīvībām saskaņā ar ES politiku cilvēktiesību jomā un ES pamatnostādnēm cilvēktiesību jomā;

               p)

               sadarboties ar atbilstīgām BiH iestādēm attiecībā uz to pilnīgu sadarbību ar Starptautisko Kara noziegumu tribunālu bijušajai Dienvidslāvijai (ICTY);

               q)

               nodrošināt politiskas konsultācijas un atbalstu konstitucionālās reformas gaitā;

               r)

               neskarot piemērojamās komandķēdes, palīdzēt nodrošināt, ka visi Savienības instrumenti misijas norises vietā tiek izmantoti saskaņoti, lai sasniegtu Savienības politikas mērķus.

         4. pants
   Pilnvaru īstenošana
   1.   ESĪP ir atbildīgs par pilnvaru īstenošanu AP pakļautībā.
   2.   Politikas un drošības komiteja (turpmāk “PDK”) uztur privileģētus sakarus ar ESĪP un ir galvenais ESĪP kontaktpunkts sakariem ar Padomi. PDK saskaņā ar savām pilnvarām, neskarot AP pilnvaras, dod ESĪP stratēģiskas norādes un politisku virzību.
   5. pants
   Augstais pārstāvis
   ESĪP loma nekādā gadījumā neskar Augstā pārstāvja pilnvaras BiH, tostarp viņa koordinējošo lomu attiecībā uz visām darbībām, ko veic visas civilās organizācijas un pārstāvniecības, kā izklāstīts Vispārējā pamatnolīgumā par mieru (GFAP) un Miera īstenošanas padomes (MĪP) turpmākajos secinājumos un deklarācijās.
   6. pants
   Finansējums
   1.   ESĪP pilnvaru īstenošanas izdevumiem paredzētā finanšu atsauces summa laikposmam no 2010. gada 1. septembra līdz 2011. gada 31. augustam ir EUR 3 700 000.
   2.   Izdevumus pārvalda saskaņā ar procedūrām un noteikumiem, ko piemēro Eiropas Savienības vispārējam budžetam.
   3.   Izdevumus pārvalda saskaņā ar ESĪP un Komisijas noslēgtu līgumu. ESĪP sniedz Komisijai pārskatu par visiem izdevumiem.
   7. pants
   Komandas izveide un tās sastāvs
   1.   ESĪP saskaņā ar savām pilnvarām un atbilstīgajiem pieejamiem finanšu līdzekļiem ir atbildīgs par savas komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP operatīvi informē Padomi un Komisiju par komandas sastāvu.
   2.   Dalībvalstis un Savienības iestādes var ierosināt personāla norīkošanu darbā pie ESĪP. Atalgojumu personālam, ko kāda dalībvalsts vai Savienības iestāde norīko darbā pie ESĪP, maksā attiecīgā dalībvalsts vai Savienības iestāde. Darbā pie ESĪP var nosūtīt arī ekspertus, ko dalībvalstis ir norīkojušas darbā uz Padomes Ģenerālsekretariātu. Starptautiskajiem personāla līgumdarbiniekiem ir kādas dalībvalsts valstspiederība.
   3.   Viss norīkotais personāls turpina būt nosūtītājas valsts vai nosūtītājas Savienības iestādes administratīvā pakļautībā, un tas veic savus pienākumus un rīkojas ESĪP pilnvaru interesēs.
   8. pants
   ESĪP un viņa personāla privilēģijas un imunitāte
   Par privilēģijām, imunitāti un citām garantijām, kas vajadzīgas ESĪP un viņa personāla locekļu misijas veikšanai un sekmīgai norisei, attiecīgi vienojas ar uzņēmēju pusi/uzņēmējām pusēm. Šajā nolūkā dalībvalstis un Komisija sniedz visu vajadzīgo atbalstu.
   9. pants
   Klasificētās ES informācijas drošība
   ESĪP un viņa komandas locekļi ievēro drošības principus un minimālos standartus, kas ir noteikti Padomes Lēmumā 2001/264/EK (2001. gada 19. marts), ar ko pieņem Padomes drošības reglamentu (3), jo īpaši rīkojoties ar klasificētu ES informāciju.
   10. pants
   Piekļuve informācijai un materiāltehniskais atbalsts
   1.   Dalībvalstis, Komisija un Padomes Ģenerālsekretariāts nodrošina, ka ESĪP var piekļūt jebkurai atbilstīgai informācijai.
   2.   Savienības delegācija un/vai dalībvalstis attiecīgos gadījumos nodrošina materiāltehnisko atbalstu reģionā.
   11. pants
   Drošība
   Saskaņā ar Savienības politiku tāda personāla drošības jomā, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar savām pilnvarām un drošības situāciju ģeogrāfiskajā teritorijā, par ko viņš ir atbildīgs, veic visus praktiski iespējamos pasākumus visa viņa tiešā pakļautībā esošā personāla drošībai, jo īpaši:

               a)

               izstrādājot konkrētai misijai drošības plānu, kura pamatā ir Padomes Ģenerālsekretariāta norādes, ietverot tai pielāgotus fiziskus, organizatoriskus un procesuālus drošības pasākumus, reglamentējot personāla drošu pārvietošanos uz misijas teritoriju un drošu pārvietošanos tajā, kā arī drošības pārkāpumu novēršanu un plānus ārkārtas situācijām un misijas evakuācijai;

               b)

               nodrošinot, ka visam personālam, kas izvietots ārpus Savienības, ir augsta riska apdrošināšana atbilstīgi apstākļiem misijas teritorijā;

               c)

               nodrošinot, ka visi komandas locekļi, ko izvieto ārpus Savienības, tostarp vietējie līgumdarbinieki, pirms vai pēc ierašanās misijas teritorijā ir piedalījušies atbilstīgās drošības apmācībās, kuru pamatā ir riska klasifikācija, ko misijas teritorijai piešķīris Padomes Ģenerālsekretariāts;

               d)

               nodrošinot, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un – saistībā ar starpposma ziņojumiem un pārskata ziņojumu par pilnvaru īstenošanu – rakstiski ziņojot AP, Padomei un Komisijai par šo ieteikumu īstenošanu un citiem drošības jautājumiem.

         12. pants
   Pārskata ziņojumi
   ESĪP regulāri sniedz mutiskus un rakstiskus ziņojumus AP un PDK. Vajadzības gadījumā ESĪP ziņojumus sniedz arī Padomes darba grupām. Rakstiskus ziņojumus regulāri izsūta, izmantojot COREU tīklu. Pēc AP vai PDK ieteikuma ESĪP var sniegt ziņojumus arī Ārlietu padomei.
   13. pants
   Koordinācija
   1.   ESĪP darbības koordinē ar Komisijas darbībām, kā arī attiecīgā gadījumā ar darbībām, ko reģionā veic citi ESĪP. ESĪP regulāri sniedz informatīvus ziņojumus dalībvalstu pārstāvniecībām un Savienības delegācijām.
   Misijas norises vietā ESĪP uztur ciešu saikni ar Savienības delegācijas vadītāju un dalībvalstu pārstāvniecību vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP uztur saikni arī ar citām starptautiskajām un reģionālajām struktūrām attiecīgajā teritorijā.
   2.   Atbalstot Savienības krīzes pārvarēšanas operācijas, ESĪP kopā ar citām attiecīgajā teritorijā iesaistītām Savienības struktūrām uzlabo veidu, kādā šīs Savienības struktūras izplata informāciju un apmainās ar to, lai panāktu optimālu vispārējās situācijas izpratni un vērtējumu.
   14. pants
   Pārskatīšana
   Šā lēmuma īstenošanu un saderību ar citām Savienības darbībām reģionā regulāri pārskata. ESĪP 2011. gada februāra beigās iesniedz AP, Padomei un Komisijai progresa ziņojumu un pilnvaru termiņa beigās – visaptverošu pilnvaru īstenošanas pārskata ziņojumu.
   15. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2010. gada 11. augustā

            Padomes vārdā –

            priekšsēdētājs

         S. VANACKERE

      (1)  OV L 67, 12.3.2009., 88. lpp.

      (2)  OV L 46, 23.2.2010., 23. lpp.

      (3)  OV L 101, 11.4.2001., 1. lpp.


title: 2008/152/EK: Padomes Lēmums ( 2008. gada 18. februāris ), ar ko ieceļ amatā Reģionu komitejas locekli un divus komitejas locekļa aizstājējus no Spānijas

text:
               22.2.2008

               LV

               Eiropas Savienības Oficiālais Vēstnesis

               L 48/64

      PADOMES LĒMUMS

   (2008. gada 18. februāris),
   ar ko ieceļ amatā Reģionu komitejas locekli un divus komitejas locekļa aizstājējus no Spānijas
   (2008/152/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Spānijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc GALLEGO CUESTA kunga pilnvaru termiņa beigām ir atbrīvojusies viena komitejas locekļa vieta. Pēc MARTÍN MALLÉN kunga un SUÁREZ RODRÍGUEZ kunga pilnvaru termiņa beigām ir atbrīvojušās divas locekļa aizstājēja vietas,

         IR NOLĒMUSI ŠĀDI.
   1. pants
   Ar šo Reģionu komitejā uz atlikušo amata pilnvaru laiku, proti, līdz 2010. gada 25. janvārim, ir iecelti:

               a)

               komitejas loceklis:

                           —

                              Pedro CASTRO VÁZQUEZ kungs, Alcalde de Getafe (Madrid),

                     un

               b)

               komitejas locekļa aizstājēji:

                           —

                              Esther MONTERRUBIO VILLAR kundze, Comisionada para las Relaciones Exteriores del Gobierno de Aragón, Comunidad Autónoma de Aragón,

                           —

                              Francisco DE LA TORRE PRADOS kungs, Alcalde de Málaga.

         2. pants
   Šis lēmums stājas spēkā tā pieņemšanas dienā.

      Briselē, 2008. gada 18. februārī

            Padomes vārdā —

            priekšsēdētājs

         I. JARC

      (1)  OV L 56, 25.2.2006., 75. lpp.


title: 2008/85/EK: Padomes Lēmums ( 2008. gada 28. janvāris ), ar ko ieceļ amatā divus Reģionu komitejas locekļa aizstājējus no Spānijas

text:
               31.1.2008

               LV

               Eiropas Savienības Oficiālais Vēstnesis

               L 27/20

      PADOMES LĒMUMS

   (2008. gada 28. janvāris),
   ar ko ieceļ amatā divus Reģionu komitejas locekļa aizstājējus no Spānijas
   (2008/85/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Spānijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un komitejas locekļa aizstājējus (1).

               (2)

               Pēc MUÑOA GANUZA kunga un MORALES FEBLES kunga atkāpšanās no amata ir atbrīvojušās divas Reģionu komitejas locekļa aizstājēja vietas,

         IR NOLĒMUSI ŠĀDI.
   1. pants
   Ar šo uz atlikušo amata pilnvaru laiku, proti, līdz 2010. gada 25. janvārim, par Reģionu komitejas locekļa aizstājējiem ir iecelti:

               —

                  Iñaki AGUIRRE ARIZMENDI kungs, Secretario General de Acción Exterior, Comunidad Autónoma del País Vasco,

               un

               —

                  Julio César FERNÁNDEZ MATO kungs, Secretario General de Relaciones Exteriores, Comunidad Autónoma de Galicia.

         2. pants
   Šis lēmums stājas spēkā tā pieņemšanas dienā.

      Briselē, 2008. gada 28. janvārī

            Padomes vārdā —

            priekšsēdētājs

         D. RUPEL

      (1)  OV L 56, 25.2.2006., 75. lpp.


title: 2011/815/KĀDP: Politikas un drošības komitejas Lēmums EUTM Somalia/1/2011 ( 2011. gada 6. decembris ), ar ko pieņem trešo valstu ieguldījumu Eiropas Savienības militārajā misijā, lai palīdzētu Somālijas drošības spēku apmācībā ( EUTM Somalia )

text:
               7.12.2011

               LV

               Eiropas Savienības Oficiālais Vēstnesis

               L 324/36

         POLITIKAS UN DROŠĪBAS KOMITEJAS LĒMUMS EUTM SOMALIA/1/2011
   (2011. gada 6. decembris),
   ar ko pieņem trešo valstu ieguldījumu Eiropas Savienības militārajā misijā, lai palīdzētu Somālijas drošības spēku apmācībā (EUTM Somalia)
   (2011/815/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2010/96/KĀDP (2010. gada 15. februāris) par Eiropas Savienības militāro misiju, lai palīdzētu Somālijas drošības spēku apmācībā (1) (EUTM Somalia), un jo īpaši tā 8. panta 2. punktu,
   tā kā:

               (1)

                  EUTM Somalia komandieris 2008. gada 17. novembrī, 2008. gada 16. decembrī un 2009. gada 19. martā organizēja konferences par bruņoto spēku formēšanu un komplektēšanu.

               (2)

               Pēc ES misijas komandiera un ES Militārās komitejas (ESMK) ieteikumiem attiecībā uz Serbijas ieguldījumu EUTM Somalia būtu jāpieņem Serbijas ieguldījums.

               (3)

               Saskaņā ar 5. pantu 22. protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma īstenošanā un EUTM Somalia finansēšanā,

         IR PIEŅĒMUSI ŠO LĒMUMU.
   1. pants
   Trešo valstu ieguldījums
   Ņemot vērā 2008. gada 17. novembra, 2008. gada 16. decembra un 2009. gada 19. marta bruņoto spēku formēšanas un komplektēšanas konferences un ES misijas komandiera un ESMK ieteikumus, tiek pieņemts Serbijas ieguldījums Eiropas Savienības militārajā misijā, lai palīdzētu Somālijas drošības spēku apmācībā (EUTM Somalia).
   2. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2011. gada 6. decembrī

            Politikas un drošības komitejas vārdā –

            priekšsēdētājs

         O. SKOOG

      (1)  OV L 44, 19.2.2010., 16. lpp.


title: Dalībvalstu valdību pārstāvju lēmums par dažu kopienu iestāžu un struktūrvienību pagaidu atrašanās vietu (67/446/EEK)

text:
Svarīgs juridisks paziņojums

|

41967D0446

Oficiālais Vēstnesis 152 , 13/07/1967 Lpp. 0018 - 0020 Speciālizdevums somu valodā: Nodaļa 1 Sējums 1 Lpp. 0033  Speciālizdevums zviedru valodā: Nodaļa 1 Sējums 1 Lpp. 0033

		Dalībvalstu valdību pārstāvju lēmums par dažu kopienu iestāžu un struktūrvienību pagaidu atrašanās vietu(67/446/EEK)(67/30/Euratom)DALĪBVALSTU VALDĪBU PĀRSTĀVJI,ņemot vērā 37. pantu Līgumā par vienotas Eiropas Kopienu Padomes un vienotas Eiropas Kopienu Komisijas izveidi,ņemot vērā to, ka vienotas Eiropas Kopienu Padomes un vienotas Eiropas Kopienu Komisijas izveidošanas laikā, lai atrisinātu dažus jautājumus attiecībā uz Luksemburgas Lielhercogisti, ir lietderīgi noteikt Luksemburgu par dažu iestāžu un struktūrvienību pagaidu darba vietu, neskarot Eiropas Ogļu un tērauda kopienas dibināšanas līguma 77. panta, Eiropas Ekonomikas kopienas dibināšanas līguma 216. panta, Eiropas Atomenerģijas kopienas dibināšanas līguma 189. panta un Protokola par Eiropas Investīciju bankas Statūtiem 1. panta otrā punkta piemērošanu,IR PIEŅĒMUŠI ŠĀDU LĒMUMU.1. pantsLuksemburga, Brisele un Strasbūra paliek Kopienu iestāžu pagaidu darba vietas.2. pantsAprīlī, jūnijā un oktobrī Padomes sēdes notiek Luksemburgā.3. pantsEiropas Kopienu Tiesa paliek Luksemburgā.Luksemburgā jāatrodas arī jau izveidotām tiesu iestādēm un, tostarp iestādēm, kas ir kompetentas piemērot konkurences noteikumus, kā arī tām iestādēm, kas vēl jāizveido saskaņā ar Eiropas Ogļu un tērauda kopienas dibināšanas līgumu, Eiropas Ekonomikas kopienas dibināšanas līgumu un Eiropas Atomenerģijas kopienas dibināšanas līgumu vai konvencijām, kas Kopienās noslēgtas dalībvalstu starpā vai ar trešām valstīm.4. pantsAsamblejas ģenerālsekretariāts un tā struktūrvienības paliek Luksemburgā.5. pantsEiropas Investīciju banka atrodas Luksemburgā, kur notiek tās vadības struktūru sanāksmes un visa tās darbība.Šis noteikums jo īpaši attiecas uz tās pašreizējo darbību, īpaši uz tām darbībām, kas minētas Eiropas Ekonomikas kopienas dibināšanas līguma 130. pantā, šo darbību iespējamo paplašināšanu, aptverot citas jomas un jaunus uzdevumus, kādus bankai varētu izvirzīt.Komisijas un Eiropas Investīciju bankas sadarbības birojs atrodas Luksemburgā, un tā konkrētais uzdevums ir veicināt Eiropas Attīstības fonda darbību.6. pantsMonetārā komiteja sanāk Luksemburgā un Briselē.7. pantsEiropas Ogļu un tērauda kopienas finanšu struktūrvienības atrodas Luksemburgā. Tās ir Kredītu un ieguldījumu ģenerāldirektorāts, par nodevu iekasēšanu atbildīgā struktūrvienība un ar to saistītās grāmatvedības struktūrvienības.8. pantsEiropas Kopienu Oficiālo publikāciju birojs un ar to saistītais vienotais realizācijas birojs un vidēja termiņa un ilgtermiņa tulkošanas dienests atrodas Luksemburgā.9. pantsTurpmāk Luksemburgā atradīsies šādas Komisijas struktūrvienības:a) Eiropas Kopienu Statistikas birojs un datu apstrādes dienests;b) Eiropas Ekonomikas kopienas un Eiropas Ogļu un tērauda kopienas Higiēnas struktūrvienība un Darba drošības struktūrvienība;c) Eiropas Atomenerģijas kopienas Informācijas izplatīšanas ģenerāldirektorāts, Veselības aizsardzības direktorāts un Aizsardzības pasākumu direktorātsun attiecīgā administratīvā un tehniskā infrastruktūra.10. pantsDalībvalstu valdības vēlas, lai Luksemburgā atrastos vai uz to pārceltu citas Kopienas organizācijas un struktūrvienības, jo īpaši tās, kas saistītas ar finansēm, ar nosacījumu, ka tās var atbilstīgi veikt savus uzdevumus.Šajā nolūkā tās lūdz Komisiju ik gadu sniegt tām ziņojumu par pašreizējo stāvokli attiecībā uz Kopienas organizāciju un struktūrvienību atrašanās vietu un iespēju veikt jaunus pasākumus, lai īstenotu šo noteikumu, ņemot vērā vajadzību nodrošināt Kopienu pareizu darbību.11. pantsLai nodrošinātu Eiropas Ogļu un tērauda kopienas pareizu darbību, Komisijai lūdz dažādās struktūrvienības pārcelt pakāpeniski un saskaņoti, pēdējās pārceļot tās struktūrvienības, kas vada ogļu un tērauda tirgu darbību.12. pantsIevērojot iepriekšminētos noteikumus, šis lēmums neskar Eiropas Kopienu iestāžu un struktūrvienību pagaidu darba vietas, kas noteiktas ar valdību iepriekšējiem lēmumiem, ne arī struktūrvienību pārgrupēšanu, ko izraisījusi vienotas Padomes un vienotas Komisijas izveide.13. pantsŠis lēmums stājas spēkā tajā pašā dienā, kad Līgums par vienotas Eiropas Kopienu Padomes un vienotas Eiropas Kopienu Komisijas izveidi.Briselē, tūkstoš deviņi simti sešdesmit piektā gada astotajā aprīlīPaul-Henri SpaakKurt SchmückerMaurice Couve de MurvilleAmintore FanfaniPierre WernerJ. M. A. H. Luns--------------------------------------------------


title: Padomes Lēmums 2011/312/KĀDP ( 2011. gada 26. maijs ), ar ko groza un pagarina Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa)

text:
               27.5.2011

               LV

               Eiropas Savienības Oficiālais Vēstnesis

               L 140/55

         PADOMES LĒMUMS 2011/312/KĀDP
   (2011. gada 26. maijs),
   ar ko groza un pagarina Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu un 43. panta 2. punktu,
   tā kā:

               (1)

               Padome 2005. gada 25. novembrī pieņēma Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (1).

               (2)

               Padome 2010. gada 12. maijā pieņēma Lēmumu 2010/274/KĀDP (2), ar ko groza Vienoto rīcību 2005/889/KĀDP, to pagarinot līdz 2011. gada 24. maijam.

               (3)

               Politikas un drošības komiteja (PDK) 2011. gada 16. februārī apstiprināja ieteikumus par stratēģisko koncepciju attiecībā uz kopējās drošības un aizsardzības politikas (KDAP) īstenoto PP robežu un robežšķērsošanas pārvaldes personāla apmācību Gazas robežšķērsošanas vietās.

               (4)

               ES RPM Rafa pašreizējās pilnvaras būtu vēlreiz jāpagarina no 2011. gada 25. maija līdz 2011. gada 31. decembrim.

               (5)

               Tāpat ir jānosaka finanšu atsauces summa, kas paredzēta, lai segtu ar ES RPM Rafa saistītos izdevumus laikposmā no 2011. gada 25. maija līdz 2011. gada 31. decembrim,

         IR PIEŅĒMUSI ŠO LĒMUMU.
   1. pants
   Vienoto rīcību 2005/889/KĀDP groza šādi:

               1)

               Vienotās rīcības 2. pantam pievieno šādu punktu:

                           “d)

                           sniegt atbalstu EUPOL COPPS papildu uzdevumos saistībā ar PP robežu un robežšķērsošanas pārvaldes personāla apmācību Gazas robežšķērsošanas vietās.”;

               2)

               Vienotās rīcības 10. panta 1. punktu aizstāj ar šādu:
               “1.   Padomes un AP atbildībā PDK veic misijas politisko kontroli un stratēģisko vadību. Ar šo Padome pilnvaro PDK pieņemt attiecīgos lēmumus saskaņā ar Līguma 38. pantu. Šajā pilnvarojumā ietver pilnvaras pēc AP priekšlikuma iecelt amatā misijas vadītāju un tiesības grozīt OPLAN. Tas nozīmē arī to, ka tai ir pilnvaras pieņemt turpmākus lēmumus par misijas vadītāja iecelšanu amatā. Padome saglabā tiesības pieņemt lēmumus par misijas mērķiem un tās pabeigšanu.”;

               3)

               Vienotās rīcības 13. panta 1. punktu aizstāj ar šādu:
               “1.   Finanšu atsauces summa ar misiju saistīto izdevumu segšanai laikposmā no 2011. gada 25. maija līdz 2011. gada 31. decembrim ir EUR 1 400 000.”;

               4)

               Vienotās rīcības 16. panta otro daļu aizstāj ar šādu:
               “Tā zaudē spēku 2011. gada 31. decembrī.”

         2. pants
   Šis lēmums stājas spēkā tā pieņemšanas dienā.
   To piemēro no 2011. gada 25. maija.

      Briselē, 2011. gada 26. maijā

            Padomes vārdā –

            priekšsēdētājs

         MARTONYI J.

      (1)  OV L 327, 14.12.2005., 28. lpp.

      (2)  OV L 119, 13.5.2010., 22. lpp.